Nyeste Skilderie af Kiøbenhavn, 1824-11-06
Jndbydelse til Nordboer. Det er en af alle Kyndige forlængst erkjendt Sandhed, at vort Norden i de islandske historiske Sager eier ypperlige og i Sandhed klassiske Skrifter, der i indvortes Værd kunne sættes ved Siden af Oldtidens mest dannede Folkefærds skriftlige Efterladenskaber, og der især for Nordboer maa have den største Vigtighed som en fædrene Eiendom, og som Hoved-Kilderne, hvoraf rigtig og fuldstændig Kundskab om vort gamle Nordens Historie, Sprog, Sæder og Skikke kan øses. Det er derfor et føleligt Savn for alle Elskere af Kundskab om Fædrenes hæderlige Færd og Jndretninger, at ikkun saa af disse kostelige Værker ere hidtil ved Trykken bekjendtgjorte, og saaledes mangt et herligt Minde endnu udsat for den samme Ødelæggelse, der alt har tilintetgjort saa mange af disse uerstattelige Skatte. Besjælede af Jver for, saa meget det staaer i vor Magt, at afhjælpe hint Savn, og for at give enhver dannet Mand i disse nordiske Lande Leilighed til at gjøre sig bekjendt med de historiske Sager enten i Modersmaalene eller i de Lærdes Sprog, ere vi Underskrevne sammentraadte i et Samfund, hvis Hensigt er: aarlig at udgive et Bind paa 20 Ark eller derover af islandske Sager i Grundsproget, ledsaget i særskilte Bind af latinsk og dansk Oversættelse. Prisen paa Grundskriften fastsættes til 8 Mark, paa den latinske Oversættelse til 16 Mark og paa den danske Oversættelse til 8 Mark Sølv om Aaret. Nøiere Underretning gives i de af os udstædte Planer, og den som Prøve udgivne Jomsvikinga Saa viser Formen og Behandlingen af Grundskrift og Fordanskning. Da vi, seende hen til den islandske Old Literaturs betydelige Omfang, i det vi ere sammentraadte for at udgive ovenmældte Skrifter, tillige nære det Ønske at kunne oprette en fast og varig Forening til islandske Oldskrifters Fortolkning og kritiske Udgivelse, hvilket vilde kunne iværksættes, om ved Understøttelse i Penge et for Foreningens tilsigtede udvidede Virksomhed i Fremtiden tilstrækkeligt Fond bragtes tilveie og kunde ventes aarlig forøget; saa indbyde vi herved til Bidrag i Penge enten eengang for alle eller aarlig til saadant Formaals Opnaaelse. Angaaende de indkommende Bidrags Anvendelse tillade vi os aldeles ikke selv ene at tage nogen Bestemmelse, men lade det beroe, til der kan træffes en Jndretning, som i Værd og Anseelse kan svare til Velgjørernes Fordringer, hvorved da Sagens virksomme Befordrere og Deeltagere kunne have den vigtigste Deel i enhver Bestemmelse. Bidragene, for hvilke hvert Aar aflægges nøiagtigt offentligt Regnskab med Angivelse af Velgiørernes Navne, opbevares imidlertid og gjøres frugtbringende i offentlige Papirer paa forsvarlig Maade. Det er os behageligt foreløbigen at kunne mælde, at allerede adskillige som Fædrelandsvenner og Lærde udmærkede Hædersmænd have tegnet sig mest for aarlige Bidrag; deriblandt: Hs. Excell. Herr Geheimeconferentsraad, Ridder af Elefanten J. v. Bülow til Sanderumgaard, de Herrer: Etatsraad, Professor og Ridder Thorlacius, Kammerjunker, Major og Ridder v. Abrahamson, Justitsraad og Professor Werlauf, Kammerjunker og Major v. Hagemann, Justitsraad og Ridder Langeland, Justitsraad og Assessor Jacobsen, Grosserer Müffelmann, Professor Theologiæ Clausen, Professor, Pastor og Ridder Brorson og Flere.